24. 1. 91 De Europæiske Fællesskabers Tidende Nr. L 18/1 (Retsakter hvis offentliggørelse er obligatorisk) RÅDETS FORORDNING (EKSF, EØF, EURATOM) Nr. 150/91 af 21. januar 1991 om ændring af forordning nr. 6/66/Euratom, 121/66/EØF for så vidt angår boligtilskud RÅDET FOR DE EUROPÆISKE FÆLLESSKABER HAR — under henvisning til vedtægten for tjenestemænd i De Europæiske Fællesskaber og ansættelsesvilkårene for de øvrige ansatte i disse Fællesskaber, fastsat ved forordning (EØF, Euratom, EKSF) nr. 259/68 (!) og senest ændret ved forordning (Euratom, EKSF, EØF) nr. 3736/90 (?), særlig artikel 14a i bilag VII til vedtægten, under henvisning til Rådets forordning nr. 6/66/Euratom, 121/66/EØF af 28. juli 1966 om opstilling af en forteg- nelse over de steder, hvor .der kan ydes boligtilskud, samt af den maksimale størrelse af dette tilskud og de nærmere . bestemmelser for ydelsen deraf (?), under henvisning til forslag fra Kommissionen, og ud fra følgende betragtninger : Boligforholdene for tjenestemænd, der ifølge en rotations- ordning gør tjeneste et andet sted end ved institutionernes hovedsæder, kan være særdeles vanskelige, fordi tjenesten det pågældende sted er tidsbegrænset ; dette forhold kan hæmme disse tjenestemænds mobilitet og hindre, at de tjenestegrene, der er beliggende de pågæl- dende steder, fungerer tilfredsstillende ; forordning nr. 6/66/Euratom, 121/66/EØF bør derfor ændres — UDSTEDT FØLGENDE FORORDNING : Artikel 1 I forordning nr. 6/66/Euratom, 121/66/EØF indsættes som artikel 6a: »Årtikel 6a Uanset artikel 2 og 6 kan en tjenestemand, der ifølge en rotationsordning gør tjeneste i Fællesskabet uden for institutionernes hjemsteder, få boligtilskud på de i artikel 4 og 5 fastsatte betingelser. Den, der modtager .dette tilskud, kan ikke samtidig være omfattet af artikel 14, stk. 1, andet afsnit, i bilag VII til vedtægten. Boligtilskuddet er begrænset til det tidsrum, tjenestemanden gør tjeneste det pågældende sted, og kan højst udbetales i seks år fra hans tiltræ- delse af tjenesten der.« Artikel 2 Denne forordning træder i kraft dagen efter offentliggø- relsen i De Europæiske Fællesskabers Tidende. Den finder anvendelse fra den 1. januar 1991 til den 31. december 1993. Inden den 31. december 1993 aflægger' Kommissionen rapport til Rådet om gennemførelsen af denne forordning. Rådet kan på forslag af Kommissionen beslutte at forlænge gyldigheden af denne forordning. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 21. januar 1991. () EFT nr. L 56 af 4. 3. 1968, s. 1. (?) EFT nr. L 360 af 22. 12. 1990, s. 1. () EFT nr. 150 af 12. 8. 1966, s. 2749/66. På Rådets vegne R. STEICHEN Formand